CELEX: 32013R1228
Language: fi
Date: 2013-11-28 00:00:00
Title: Komission täytäntöönpanoasetus (EU) N:o 1228/2013, annettu 28 päivänä marraskuuta 2013 , tiettyjen tavaroiden luokittelusta yhdistettyyn nimikkeistöön

3.12.2013   
            
            
               FI
            
            
               Euroopan unionin virallinen lehti
            
            
               L 322/6
            
         KOMISSION TÄYTÄNTÖÖNPANOASETUS (EU) N:o 1228/2013,
   annettu 28 päivänä marraskuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä marraskuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara on suorakaiteen muotoinen lujasta kartongista valmistettu rasia. Sen ulkopinta on muovilevyä, jonka paksuus on enintään puolet kokonaispaksuudesta.
                  Rasia on rakenteeltaan kuin lipas, jossa on yksi laatikko, joka työntyy ulos rasian sisältä ja on suunniteltu tuomaan näkyville pullon, kun rasia avataan.
                  Laatikkoon on tarkoitus asettaa viinipullo, jolla on tietyt mitat. Laatikon sisäpuolella on yhdellä seinämällä ympyränmuotoinen nuppi ja vastakkaisella seinämällä rengasmainen rakenne. Rengasmainen rakenne on suunniteltu siten, että se pitelee kiinni pullon yläosaa, ja ympyränmuotoinen nuppi siten, että se sopii pullon pohjassa olevaan onttoon kohtaan.
                  Laatikon sisäpuolella sivuseinällä on lisäksi kartonkinen kotelo, johon on tarkoitus laittaa esite. (1)
                  
               
               
                  4202 92 19
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 48 ryhmän 2 huomautuksen h alakohdan sekä CN-koodien 4202, 4202 92 ja 4202 92 19 nimiketekstien mukaisesti.
                  Luokittelu nimikkeeseen 4819 kartonkirasiaksi ei tule kyseeseen, koska tavara ei ole pelkästään kyseisen nimikkeen mukainen kartonkirasia, vaan on mallinsa, lujuutensa, muovilevynsä ja tietynmittaiselle pullolle tarkoitetun sisäisen rakenteensa vuoksi tunnistettavissa pullokoteloksi, joka on valmistettu kartongista ja muovilevystä ja joka kuuluu nimiketekstin 4202 toisen osan soveltamisalaan.
                  Sen vuoksi tavara on luokiteltava CN-koodiin 4202 92 19 kuuluvaksi pullokoteloksi.
               
            
         
      
         (1)  Valokuva on ainoastaan ohjeellinen.